APคาดยอดขายไตรมาส2/58สุดสดใสโบรกฯแนะนำซื้อราคาพื้นฐาน 8.80 บ.
โบรกฯชี้แรงกระตุ้นราคาหุ้นต่อไปคือ ยอดขาย (presales)ไตรมาส2/58มีแนวโน้มจะสดใสตามการเปิดขายคอนโดมิเนียมในทำเลที่ดีใกล้รถไฟฟ้าถึง 6 โครงการ โดยถือเป็นไตรมาสที่จะเปิดขายคอนโดมากที่สุดในรอบปีนี้คงคำแนะนำ ซื้อ ด้วยราคาพื้นฐาน 8.80 บาท

18 พ.ค. 2558

บล.ดีบีเอสฯ ระบุในบทวิเคราะห์วันนี้ (18 พ.ค.58) ว่า กำไรสุทธิ ไตรมาส1/58 ออกมาดีตามที่เราและตลาดฯคาดเป็น 560 ล้านบาท เพิ่มก้าวกระโดดถึง 115% เทียบช่วงเดียวกันของปีก่อน สืบเนื่องจากรายได้และอัตรากำไรขั้นต้นที่ทำได้ดีขึ้น สินค้าแนวราบเป็นสัดส่วนรายได้ 52% เทียบกับรายได้ทั้งหมด ขณะที่คอนโดเป็นสัดส่วน 48%
โดยคาดว่าแรงกระตุ้นราคาหุ้นต่อไปคือ ยอดขาย (presales)ไตรมาส2/58มีแนวโน้มจะสดใสมาก เพราะจะเปิดขายคอนโดมิเนียมในทำเลที่ดีใกล้รถไฟฟ้าถึง 6 โครงการ ถือว่าเป็นไตรมาสที่จะเปิดขายคอนโดมากที่สุดในรอบปีนี้
คงคำแนะนำ ซื้อ ด้วยราคาพื้นฐาน 8.80 บาท ซึ่งประเมินด้วย P/E ปี 58 ที่ 9.5 เท่าซึ่งเป็นค่าเฉลี่ยในอดีต ราคาปิดมีส่วนเพิ่มอีกถึง 28%